Ósúsúa, bə́ ngátə́le fada Elyashiv ǹkála yǎ bitun bí ndá yā Ndá Zambá; ḿból á ngabə́ mod yǎ ndâ bod Toviya, á ndá étē, 5ńdɔ a ngákom nyé mod etun ndá, é vóm bə́ tádigi kǎd fudǐ bīfái: otú, bilában, ai ngab awômo yǎ óvə̄ga, wɔ̂n ai m̀bɔ́n, abím byə́m láwóge ai bəlevíta ai bəyia bə́ bīá, ai bənɔ́nī míḿbɛ́, ai é byə́m bə́ kándigi ású bəfada. 6Éyɔŋ é dzam dí á ngábɔban, mə ngábə́ kig á Yērúzalɛm, amú á ḿbū mə́wóm mə́lɛ́ ai míbɛ̄ yā édzóē Artasersɛs, ǹkúkúmá yǎ Babilón, mə ngákə̄ ábə ǹkúkúmá mān éban, ńdɔ mə ngásíli ǹkúkúmá naa á sû ma, 7mə́ dúgán á Yērúzalɛm, ńdɔ mə ngáwóg ḿbə̂ dzam Elyashiv a ngábɔ ású Toviya, nâ a kom nyé étun ndá á ḿbɛ̄ sí yā Ndá Zambá. 8Ńdɔ mə ngáman liŋan, mə̌ ngánɔŋ byə́m bísə̄ yā étun ndá Toviya mə woaga á ńsəŋ. 9Ńdɔ mə ngábéndē nâ bə́ man fúbū bitun bí ndá, bə́ dúgán ai bilábǎn yā Ndá Zambá á ndá étēde, ai bifái ai otú. 10Ńdɔ mə ngáwóg fə̄ nâ, bə́ vāā kīg fə bəlevíta ngab dzábán, ńdɔ bəlevíta ai bəyia bə́ bíā yā bə́ bɔɔ esíé, bə́ ngáman túb, mod ósə áfúb díé. 11Mə̌ ngakɔ́ŋan ai bəlɔ̌ya, ma nâ: “Ású dzé Ndá Zambá yāku mim̀bóŋ á sí ?” Ńdɔ mə ngátógan bɔ́ mə mǎn bɔ dúgán tə́lē á bitɔá byábán[10]. 12Ńdɔ̄ Yúda ásə a ngasɔ́ ai ngab awômo yǎ óvə̄gá, wɔ̂n, ai m̀bɔ́n á mə̄ndá mə́ ákúmá.